มาเดินเล่นตลาดนัดรถไฟกันจนเพลินแล้ว ท้องเริ่มหิวเลยมาหาอะไรแซ่บๆทานกันหน่อย ร้านยำแซ่บคุณขวัญจะอยู่โซนพล่าซ่า หรือ F12 ปกติจะเปิดวันพุท ศุกร์ เสาร์ อาทิตย์ ตั้งแต่4 โมงเย็นยันเที่ยงคืนค่ะ ซื้อแล้วหาที่นั่งทานกันตามสบายค่ะ เมนูยำมีให้เลือกมากมาย ไม่ว่าจะเป็น ยำมาม่า ยำวุ้นเส้น ยำรวมมิตร ยำหมูยอ ยำหอยแครง ยำปลาหมึก ยำปูม้า และอีกหลายเมนู วัตถุดิบก็สดใช้ได้ค่ะ ดูครบครันดี เมนูที่สั่งคือ ยำรวมมิตร รวมชาติดีทีเดียว ครบรสดีค่ะ เครื่องก็เยอะดี ถ้าใครอยากทานกับข้าวสวยคงต้องสั่งร้านข้างๆค่ะ ราคาก็ไม่แพงมาก ไม่ถึงร้อยค่ะ ลองมาชิมกันดูค่ะ 